Kandidatët demokratë u shmangen kritikave ndaj njëri-tjetrit - 2003-09-06
Kandidatët që synojnë të konkurrojnë për postin e presidentit, kritikojnë ashpër Presidentin Bush
Presidenti Bush u vu në qendër të kritikave në debatin e parë zyrtar mes demokratëve që pretendojnë ta sfidojnë atë kur të rikonkurrojë vitin e ardhshëm. Por kandidatët demokratë në përgjithësi iu shmangën kritikave ndaj njëri-tjetrit: Tetë prej nëntë kandidatëve demokratë morën pjesë në debatin e mbajtur në New Mexico. Aktivisti i të drejtave të njeriut Al Sharpton nuk arriti të merrte pjesë, për shkak të një vonese me avionin e tij. Ndoshta kritika më e fortë iu bë Presidentit nga anëtari i Kongresit prej Missourit, Richard Gephard, i cili sulmoi ashpër mënyrën sesi po e përballon administrata situatën në Irakun e pas luftës. tha ai i pasuar nga brohoritje dhe duartrokitje. Ja ç’thotë lidhur me fjalët e zotit Gephardt, analisti politik i Universitetit të Virginias, Larry Sabato: thotë ai. Është pikërisht kënaqja e këtij zemërimi demokrat që e nxorri papritur ish-guvernatorin e Vermontit Howard Dean në krye të anketave të opinionit publik në shtetet e para kryesore ku do të fillojnë zgjedhjet për kandidatin brenda partisë, Iowa dhe New Hampshire. Gjatë debatit, ashtu si demokratët e tjerë ai i kërkoi presidentit që të punojë më nga afër me Kombet e Bashkuara dhe aleatët amerikanë në rindërtimin e Irakut. tha ai. Meqenëse Howard Dean mund të bëhet kandidati kryesor për demokratët, pritej që ai të vihej në shënjestër nga rivalët e tij. Por përveç shkëmbimeve të vogla, një gjë e tillë nuk ndodhi. Senatori i Konektikatit, Joseph Lieberman kundërshtoi një deklaratë që zoti Dean bëri për marrëveshjet e tregëtisë, ndërsa anëtari i Kongresit nga Ohio Dennis Kucinich nuk i dha shumë rëndësi mburrjeve të ish-guvernatorit lidhur me balancimin që i kishte bërë buxhetit të shtetit të tij. Ndërsa guvernatori demokrat i New Meksikos, Bill Richardson u habit që rivalët nuk e sulmuan ashpër Howard Deanin, analisti politik Stuart Rothenberg këtu në Washington nuk u befasua nga një gjë e tillë. Ai thotë se nëntë demokratët duhet që në fillim të konsolidohen si kandidatë të pranueshëm, para se të sulmojnë rivalët e tyre. thotë ai. Debati i New Meksikos ishte i pari mes gjashtë të tillëve të organizuara nga Partia Demokratike, kështu që kandidatët do të kenë shanse të mjaftueshme që të kritikojnë njëri-tjetrin para se të hidhen votat e para për zgjedhjen e kandidatit brenda partisë. //kk//